
36 DR.30.09.2021 
 

USUL 

RANCANGAN MALAYSIA KEDUA BELAS (2021-2025) 

Aturan Urusan Mesyuarat dibacakan bagi menyambung semula perbahasan yang 
ditangguhkan atas masalah: 

"(a) Bahawa Dewan ini,  
 

Menyedari akan cabaran untuk memulih serta menjana semula 
ekonomi negara bagi mencapai pertumbuhan yang mampan, 
dengan mengambil kira landskap sosioekonomi pasca COVID-19 
dan pencapaian Rancangan Malaysia Kesebelas, 2016-2020;  

 
Merestui usaha Kerajaan untuk merancang dan melaksanakan 
agenda pembangunan negara yang mampan selaras dengan 
semangat Keluarga Malaysia, aspirasi Wawasan Kemakmuran 
Bersama 2030 dan Agenda Pembangunan Mampan 2030; dan  

 
Meluluskan Rancangan Malaysia Kedua Belas bagi tempoh 
2021 hingga 2025 yang menetapkan hala tuju strategik bagi 
mencapai objektif “Malaysia Makmur, Inklusif, Mampan” dengan 
memberi tumpuan kepada usaha untuk merancakkan kembali 
pertumbuhan ekonomi, memastikan kemakmuran negara dapat 
diagihkan secara lebih adil dan saksama serta mengekalkan 
kelestarian alam sekitar, menurut Kertas Perintah CMD. 1 Tahun 
2021. 

  
(b) Bahawa dalam meluluskan Rancangan Malaysia Kedua Belas, 

Dewan yang mulia ini menyeru seluruh rakyat Malaysia supaya 
berusaha dengan sepenuh komitmen dan iltizam yang jitu untuk 
membangunkan negara secara mampan bagi membolehkan 
setiap ahli Keluarga Malaysia tanpa mengira agama, bangsa dan 
kaum menikmati taraf hidup yang wajar.” [29 September 2021] 

 
Tuan Yang di-Pertua: Terima kasih, saya ingin menjemput Yang Berhormat 

Pagoh, selepas ini disusuli oleh Yang Berhormat Langkawi, Yang Berhormat Pontian dan 
Yang Berhormat Kuantan. Yang Berhormat Pagoh, 15 minit selaku ketua parti. Silakan. 

 

12.11 tgh. 

Tan Sri Dato’ Haji Mahiaddin bin Haji Md Yassin [Pagoh]: Bismillahi Rahmani 
Rahim, Assalamualaikum warahmatullahi wabarakatuh. Terima kasih Tuan Yang di-
Pertua. Saya ingin menyertai rakan-rakan Ahli-ahli Yang Berhormat untuk merakamkan 
ucapan penghargaan dan syabas kepada Yang Amat Berhormat Perdana Menteri dan 
semua pihak terutama Ahli Parlimen Jeli dan Unit Perancang Ekonomi, termasuk warga 
perkhidmatan awam di atas pembentangan Rancangan Malaysia Ke-12 pada hari Isnin 
yang lalu, bersamaan 27 September 2021. 

RMKe-12 ini dibentangkan dalam suasana negara kita masih melalui fasa kritikal 
pemulihan negara setelah hampir dua tahun dirundung pandemik COVID-19. Pandemik 
ini melanda seluruh dunia dalam keadaan yang tidak pernah diduga, unprecedented yang 
telah merekodkan sejumlah 189,000,000 kes dan meragut lebih daripada empat juta 
nyawa.  

Malaysia juga terjejas apabila sehingga kini lebih dua juta kes positif disahkan 
dengan lebih 25,000 kematian. Kenyataan ini agak pahit untuk kita telan. Mereka yang 
terkorban akibat virus ganas itu ada di antaranya adalah ibu, bapa, anak, saudara lelaki 
dan perempuan, sahabat dan juga kenalan rapat kita.  

Dalam masa sukar sebelum ini, kerajaan pimpinan saya telah pun bertindak tegas 
untuk menyelamatkan nyawa rakyat dan memelihara ekonomi daripada terjejas lebih 
teruk. Kita mengambil langkah yang drastik untuk menutup sempadan negara dan 



USUL RANCANGAN MALAYSIA KEDUA BELAS (2021-2025) Aturan Urusan Mesyuarat dibacakan bagi menyambung semula perbahasan yang ditangguhkan atas masalah: "(a) Bahawa Dewan ini, Menyedari akan cabaran untuk memulih serta menjana semula ekonomi negara bagi mencapai pertumbuhan yang mampan, dengan mengambil kira landskap sosioekonomi pasca COVID-19 dan pencapaian Rancangan Malaysia Kesebelas, 2016-2020; Merestui usaha Kerajaan untuk merancang dan melaksanakan agenda pembangunan negara yang mampan selaras dengan semangat Keluarga Malaysia, aspirasi Wawasan Kemakmuran Bersama 2030 dan Agenda Pembangunan Mampan 2030; dan. Meluluskan Rancangan Malaysia Kedua Belas bagi tempoh 2021 hingga 2025 yang menetapkan hala tuju strategik bagi mencapai objektif "Malaysia Makmur, Inklusif, Mampan" dengan memberi tumpuan kepada usaha untuk merancakkan kembali pertumbuhan ekonomi, memastikan kemakmuran negara dapat diagihkan secara lebih adil dan saksama serta mengekalkan kelestarian alam sekitar, menurut Kertas Perintah CMD. 1 Tahun 2021. (b) Bahawa dalam meluluskan Rancangan Malaysia Kedua Belas, Dewan yang mulia ini menyeru seluruh rakyat Malaysia supaya berusaha dengan sepenuh komitmen dan iltizam yang jitu untuk membangunkan negara secara mampan bagi membolehkan setiap ahli Keluarga Malaysia tanpa mengira agama, bangsa dan kaum menikmati taraf hidup yang wajar." [29 September 2021]. Tuan Yang di-Pertua: Terima kasih, saya ingin menjemput Yang Berhormat Pagoh, selepas ini disusuli oleh Yang Berhormat Langkawi, Yang Berhormat Pontian dan Yang Berhormat Kuantan. Yang Berhormat Pagoh, 15 minit selaku ketua parti. Silakan. 12.11 tgh. Tan Sri Dato' Haji Mahiaddin bin Haji Md Yassin [Pagoh]: Bismillahi Rahmani Rahim, Assalamualaikum warahmatullahi wabarakatuh. Terima kasih Tuan Yang di- Pertua. Saya ingin menyertai rakan-rakan Ahli-ahli Yang Berhormat untuk merakamkan ucapan penghargaan dan syabas kepada Yang Amat Berhormat Perdana Menteri dan semua pihak terutama Ahli Parlimen Jeli dan Unit Perancang Ekonomi, termasuk warga perkhidmatan awam di atas pembentangan Rancangan Malaysia Ke-12 pada hari Isnin yang lalu, bersamaan 27 September 2021. RMKe-12 ini dibentangkan dalam suasana negara kita masih melalui fasa kritikal pemulihan negara setelah hampir dua tahun dirundung pandemik COVID-19. Pandemik ini melanda seluruh dunia dalam keadaan yang tidak pernah diduga, unprecedented yang telah merekodkan sejumlah 189,000,000 kes dan meragut lebih daripada empat juta nyawa. Malaysia juga terjejas apabila sehingga kini lebih dua juta kes positif disahkan dengan lebih 25,000 kematian. Kenyataan ini agak pahit untuk kita telan. Mereka yang terkorban akibat virus ganas itu ada di antaranya adalah ibu, bapa, anak, saudara lelaki dan perempuan, sahabat dan juga kenalan rapat kita. Dalam masa sukar sebelum ini, kerajaan pimpinan saya telah pun bertindak tegas untuk menyelamatkan nyawa rakyat dan memelihara ekonomi daripada terjejas lebih teruk. Kita mengambil langkah yang drastik untuk menutup sempadan negara dan.